  มาหาญาติแถวเขาหินเหล็กไฟค่ะ เค้าเลยพามาทานส้มตำร้านนี้ อยู่นอกเมืองหัวหินซักหน่อย มาช่วงบ่ายคนไม่เยอะเท่าไรค่ะ เป็นร้านอาหารอีสานร้านใหญ่ร้านนึงเลย โต๊ะเยอะค่ะ บรรยากาศร่มรื่นดี เรามาทานกันหลายคนสั่งอาหารมาหลายอย่างค่ะ ถ่ายทันบ้างไม่ทันบ้าง ???? โดยรวมอาหารรสชาติโอเคใช้ได้ค่ะ หมูแดดทอดอร่อย ลาบหมูก็อร่อยค่ะ ส่วนส้มตำสำหรับเรารสชาติธรรมดาค่ะ ยำหอยแครงก็เฉยๆค่ะอยากให้จัดจ้านกว่านี้อีก การบริการยังขาดๆเกินๆเช่น อาหารออกหมดแล้วแต่ยังไม่ได้จานช้อมส้อม น้ำกับน้ำแข็งมาแล้วแต่ไม่มีแก้ว ต้องเรียกต้องบอก ประมาณนี้ค่ะ